ET Euroopa Liidu Teataja C 176/10

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2009/C 176/04

Abi nr: XA 436/08

Liikmesriik: Hispaania

Piirkond: Castilla y León (provincia de Salamanca)

Abikava nimetus või üksikabi saava ettevõtja nimi: subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009

Õiguslik alus: proyecto de bases reguladoras de la convocatoria de subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009

Abikavaga ettenähtud aastased kulud või ettevõtjale antava üksikabi üldsumma: 2009. aastaks abikavas ettenähtud kulutuste summa on 20 500 EUR (kakskümmend tuhat viissada eurot), mis hõlmab laenuvõimalusi ühistutele kogusummas 12 000 EUR (kaksteist tuhat eurot) ja laenuvõimalusi liitudele kogusummas 8 500 EUR (kaheksa tuhat viissada eurot).

Abi suurim osatähtsus: Abi osatähtsus ei tohi ületada 50 % abikõlblikest kulutustest ega 12 000 EUR ühistute puhul või 8 500 EUR liitude puhul.

Rakendamise kuupäev: alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebisaidil

Abikava või üksikabi kestus: kuni 31.12.2009

Abi eesmärk: Abi eesmärk on toetada Salamanca kariloomade geneetilise kvaliteedi säilitamist ja parandamist piimaveiste, -lammaste ja -kitsede piima ja geneetilise kvaliteedi järelevalve kaudu, mida teostavad Salamanca provintsi loomakasvatajate liidud ja ühistud.

Käesolev abikava kuulub komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes) artikli 16 lõike 1 puntki b kohaldamisalasse.

Abikõlblikud kulud on nii loomakasvatajate ühistute kui ka liitude puhul jooksvad kulud, millel on selge ja vahetu seos toetatava tegevusega (tehnilise abi andmine loomade geneetilise kvaliteedi ja tootlikkuse määramiseks ettenähtud programmide rakendamiseks) ning mis on seotud järgmisega:

kolmandate osapoolte tehtud testid loomade geneetilise kvaliteedi ja tootlikkuse määramiseks.

Kaudsed maksud ei ole abikõlblikud.

Asjaomane sektor/asjaomased sektorid: loomakasvatus

Abi andva ametiasutuse nimi ja aadress:

Excma. Diputación Provincial de Salamanca C/Felipe Espino, 1 37002 Salamanca ESPAÑA

Veebileht: http://www.lasalina.es/areas/eh/ProyConvocatorias/2009/ControlLechero.pdf

Muu teave: Käesolev toetus on kooskõlas mis tahes muu toetuse, abi, vahendite või tuluga, mida võib toetatavale tegevusele eraldada mis tahes avalik-õiguslik või eraõiguslik isik, riiklik või Euroopa Liidu amet või asutus või rahvusvaheline organisatsioon, eeldusel et see ei ületa komisjoni määruse (EÜ) nr 1857/2006 artikli 16 lõike 1 punktis b sätestatud abi ülemmäära (kuni 70 % tehtavate testide kuludest).

Kui taotleja on saanud samal eesmärgil muud toetust, mis ei ole kooskõlas provintsi nõukogu antud toetusega, kohaldatakse 21. juuli 2006. aasta kuningliku dekreedi 887/2006 (milles on sätestatud toetusi reguleeriva üldseaduse rakenduseeskirjad) artiklit 33.

Salamanca provintsi nõukogu antava toetuse summa ei või eraldi võttes ega koos muude toetuste, muu abi, tulu või vahenditega ületada toetatava tegevuse maksumust.

Samuti ei ole abi kooskõlas mis tahes muu toetuse, abi, vahendi või tuluga, mille Salamanca provintsi nõukogu on toetatavale tegevusele kas otse või konkursi korras sama abikõlbliku kulu katmiseks määranud.

Abisaajad peavad täitma kõiki määruse artikli 16 lõike 1 punktis b sätestatud tingimusi, mis tähendab, et abikava ei hõlma rutiinset piima kvaliteedi kontrolli.

Abi nr: XA 167/09

Liikmesriik: Ühendkuningriik

Piirkond: Põhja-Iirimaa

Abikava nimetus või üksiktoetust saava äriühingu nimi: BSE testing of cattle over 48 Months of age slaughtered for human consumption (Northern Ireland)

Õiguslik alus: SR 2008 No 508 — Transmissible Spongiform Encephalopathies Regulations (Northern Ireland) 2008; Määrus (EÜ) nr 999/2001; Komisjoni otsus 2008/908/EÜ

Abikavaga ettenähtud aastased kulud või ettevõtjale antava üksikabi üldsumma: 4,60 miljonit inglise naela makstakse kuue aasta jooksul

Abi suurim osatähtsus: 100 %

Rakendamise kuupäev:

Kava või üksikabi kestus:

Abi eesmärk: Loomakasvatussektor (määruse (EÜ) nr 1857/2006 artikkel 16)

Asjaomane sektor/asjaomased sektorid: A1 – Taime- ja loomakasvatus, jahindus ja neid teenindavad tegevusalad

Abi andva ametiasutuse nimi ja aadress:

Department of Agriculture and Rural development Dundonald House Upper Newtownards Road Belfast BT4 3SB Northern Ireland UNITED KINGDOM

Veebileht: http://www.dardni.gov.uk/index/animal-health/animal-diseases/bse/active-surveillance.htm

Muu teave: Kõnealune abi käsitleb pakutud teenust, mis võimaldab Põhja-Iirimaal järgida ELi kohustuslikku inimtarbimiseks ettenähtud üle 48 kuu vanuste veiste BSE testimisnõuet. See on kaudne abi – põllumajandusettevõtja ei pea seda taotlema ja neile ei maksta toetust. Põllumajanduse ja maaelu arengu osakonna TSE seire üksikasjad on saadaval osakonna veebilehel ja veebiaadress on antud.

Käesolevat abikava kohaldatakse Põhja-Iirimaal põllumajandusliku esmatootmisega tegelevatele väikestele ja keskmise suurusega põllumajandusettevõtetele (talumajapidamistele) antava läbipaistva abi suhtes.

Abikõlblikud kulud on TSE testide kulud – määruse (EÜ) nr 999/2001 X lisa C peatüki kohaselt tehtavatest testidest tulenevad kulud, sealhulgas testikomplektide soetamise, proovivõtu, proovide transportimise, analüüsimise, säilitamise ja hävitamisega seotud kulud. Abikava alusel rahastatakse kuni 100 % abikõlblikest kuludest, kuid vastavalt määruse (EÜ) nr 1857/2006 artiklile 16 on ühe testi maksimaalseks väärtuseks 40 EUR.